3 การประกอบธุรกิจ

3.1 ลักษณะของผลิตภัณฑ์

บริษัทฯ ประกอบธุรกิจเป็นโรงงานฟอกหนังครบวงจร คือเริ่มตั้งแต่นำหนังวัวดิบหมักเกลือ
นำมาฟอกผ่านขั้นตอนการผลิตที่ต้องอาศัยความชำนาญและ ประสบการณ์ เพื่อให้ได้ผลิตภัณฑ์ที่มีคุณภาพ
คือหนังวัวฟอกสำเร็จรูป ซึ่งเป็นวัตถุดิบที่สำคัญในการผลิตรองเท้าหนัง กระเป๋าหนัง
และผลิตภัณฑ์เครื่องหนังทุกประเภท ที่ใช้หนังสัตว์เป็นส่วนประกอบ
สำหรับหนังฟอกสำเร็จรูปของบริษัทสามารถแบ่งออกเป็น 3 ประเภท คือ

1. หนังผิว (Cow Nappa : CN) เป็นหนังฟอกสำเร็จรูปประเภท Full grain Leather

2. หนังท้อง (Cow Split : CS) เป็นหนังฟอกสำเร็จรูปประเภท Suede split

3. หนังฟอกกึ่งสำเร็จรูป (Wet Blue)

สินค้าของบริษัทส่วนใหญ่ ร้อยละ 90 ขายให้กับโรงงานผลิตรองเท้า ซึ่งเป็น Brand name
ชั้นนำของโลก

อาทิเช่น Nike, Adidas, Timberland, Mark & Spencer, Lacost, Rockport และ อื่น
ๆ ซึ่งต้องการสินค้าที่มีคุณภาพสูง
ทำให้ต้องให้ความสำคัญในการผลิตทุกขั้นตอนอย่างละเอียดเพื่อที่จะสามารถแข่งขันกับผู้ผลิตหนังฟอกรายใหญ่จากต่างประเทศได้

2.  การตลาดและภาวะการแข่งขัน

ตลาดหนังสำเร็จรูปยังคงเป็นตลาดกลุ่มเฉพาะ แม้จะผ่านช่วงเวลาที่แสนเหนื่อยหล้าในปี 2551
ซึ่งเป็นปีแห่งความต้องการจนมาถึงปี 2552 ซึ่งเป็นปีแห่งความผันผวน
บริษัทไม่เคยประสบกับความรุนแรงจนถึงที่สุดอย่างในช่วงสองปีนี้มาก่อนนับตั้งแต่ก่อตั้งบริษัท
การผลิตหนังสำเร็จรูปในระดับโลกอยู่ในสภาวะตกต่ำและใครก็ตามที่ผ่านพ้นช่วงเวลาดังกล่าวไปได้
ก็ย่อมจะต้องมีแผลเป็นให้เห็นอย่างแน่นอน
อย่างไรก็ตามอุตสาหกรรมรองเท้าในระดับโลกโดยส่วนใหญ่ต่างก็เข้าสู่สภาวะตกต่ำเช่นกัน
มีแค่รองเท้าไม่กี่ประเภทเท่านั้นที่พอจะมองเห็นระดับการเติบโตเป็นเลขหลักหน่วย
อุตสาหกรรมรองเท้ากีฬาก็เป็นอุตสาหกรรมหนึ่งที่ต้องประสบกับปัญหาในกาดำเนินการเป็นอย่างมากในช่วง
2 ปีนี้ แต่อุตสาหกรรมรองเท้าลำลองและกึ่งลำลองยังพอจะมีการรายงานถึงความเติบโตอยู่บ้าง
ในตอนนี้จึงเป็นการเข้าสู่ประเด็นของผลิตภัณฑ์ที่มีแรงกระตุ้นรวมไปถึงตลาดที่ยังพอมีที่ให้เราเติบโตและรักษาผลกำไรไว้ได้ในสภาวะที่ฝืดเคืองเช่นนี้
ในระดับมหัพภาคจะถือว่าสถานการณ์ไม่สู้ดีนัก
แต่ในระดับจุลภาคจะเปรียบได้กับการปลูกต้นไม้ในพื้นที่ที่ดินมีความอุดมสมบูรณ์
หากเปรียบเทียบกับโรงฟอกหนังที่มีความทะเยอทะยานจะครอบครองโลกโรงฟอกหนังแนวอนุรักษ์นิยมจะสามารถทำกำไรได้เป็นอย่างดีตราบใดที่ไม่ตั้งเป้าไว้สูงจนเกินไป
ตลาดในปัจจุบันนี้จะมุ่งเน้นในเรื่องของคุณภาพมากกว่าเมื่อก่อนที่เน้นในเรื่องของปริมาณ
ซึ่งในตลาดกลุ่มเฉพาะ
การผลิตสินค้าในปริมาณที่น้อยกว่าแต่มีคุณภาพดีและส่งมอบตรงเวลาจะทำกำไรได้มากกว่าและมีความเสี่ยงน้อยกว่าการผลิตในปริมาณมากแต่มีความเสี่ยงในเรื่องของคุณภาพและสิทธิในการส่งมอบสินค้า

ดังนั้นในด้านการตลาด จึงต้องมีความถูกต้องแม่นยำมากกว่าที่ผ่านมา
ต้องกำหนดเป้าหมายให้มีความเหมาะสมหากต้องการจะประสบความสำเร็จ
และนอกจากการยิงให้ตรงเป้าแล้ว
จะเป็นการดีที่สุดหากเราขยายเป้าหมายออกไปเพื่อให้สามารถทำตามเป้าหมายที่ตั้งไว้ได้
ด้วยการกำหนดเป้าหมายให้มากขึ้น กล่าวโดยรวมคือ
เราได้ขยายฐานลูกค้าออกไปจากลูกค้าเดิมที่มีอยู่
ในปัจจุบันเราจึงมีฐานลูกค้าอยู่ในอุตสาหกรรมรองเท้าลำลองเพิ่มมากขึ้น
ซึ่งเหตุผลหลักของการขยายฐานลูกค้าให้มากขึ้นที่ไม่ใช่เหตุผลด้านความต้องการสินค้า
คือการที่อุตสาหกรรมหนังในประเทศจีนเข้าสู่ภาวะตกต่ำแบบฉับพลันเนื่องจากการออกกฎหมายฉบับใหม่ที่คัดค้านการตั้งโรงฟอกหนังแห่งใหม่ในประเทศจีน
โรงฟอกหนังที่มีอยู่จึงได้รับผลกระทบและต้องลดปริมาณการผลิตลงจำนวนมาก
ซึ่งวิธีนี้เป็นขั้นตอนของรัฐบาลจีนในการควบคุมการเติบโตของโรงฟอกหนังในประเทศเช่นเดียวกับการควบคุมการเติบโตของอุตสาหกรรมประเภทอื่นๆที่ดำเนินการมาตั้งแต่ในอดีต
นอกจากนี้เนื่องจากประเทศเวียดนามยังมีระบบสาธารณูปโภคและแรงงานที่ด้อยคุณภาพจึงทำให้ภาคอุตสาหกรรมหนังไม่สามารถเติบโตได้
ดังนั้นประเทศไทยจึงเป็นประเทศต่อไปที่ใกล้ที่สุดในภูมิภาค
โดยเจ้าของตราสินค้าระดับโลกทั้งใหม่และเก่าเริ่มหันเข้ามาที่บริษัทเพื่อแสวงหาอุปทานของผลิตภัณฑ์ที่มีความเฉพาะเหล่านี้
ซึ่งต้องเชื่อมั่นได้ว่าเป็นโรงฟอกหนังชั้นนำที่มาจากกลุ่มโรงฟอกหนังระดับโลก
ซึ่งบริษัทได้รับเกียรติให้เป็นสมาชิก

แม้ว่าการทำธุรกิจที่หยุดชะงักลงในปัจจุบันอันเนื่องมาจากสภาวะเศรษฐกิจตกต่ำทั่วโลกที่เกิดขึ้นในปี
2551
จะทำให้อุตสาหกรรมรองเท้าภายในประเทศไทยประสบกับปัญหาโดยเห็นได้จากการปิดตัวลงของผู้ผลิตรองเท้ารายใหญ่และสถานการณ์อาจเลวร้ายลงไปกว่าเดิมอีก
แต่ดูเหมือนว่าในขณะนี้การผลิตรองเท้ากลับเริ่มเปลี่ยนไปจากการผลิตในประเทศจีนกลับมาที่ประเทศในแถบเอเชียตะวันออกเฉียงใต้
ซึ่งประเทศเวียดนามและประเทศอินโดนีเซียจะเป็นศูนย็กลางหลักในการผลิต 2 ประเทศ
ถึงแม้ว่าประเทศจีนจะยังคงขับเคี่ยวและไม่ละความพยายามในการแข่งขันก็ตาม
นอกจากนี้ยังมีการย้ายฐานการผลิตออกจากประเทศจีนไปสู่ประเทศอินเดียและบังคลาเทศ
แต่ก็ยังเทียบไม่ได้กับการย้ายฐานการผลิตจากจีนมาสู่ประเทศในแถบเอเชียตะวันออกเฉียงใต้
จึงเป็นโอกาสของบริษัทที่จะลดปริมาณารขายภายในประเทศและหันไปเน้นเรื่องการส่งออก
ซึ่งเห็นได้ว่าในปี 2550-2551 บริษัท ลดยอดขายในประเทศลงประมาณ 4%
เพื่อหันไปเน้นการส่งออกแทน โดยเปอร์เซ็นต์ความต่างนี้จะเพิ่มขึ้นอีกในปีต่อๆไป

หัวใจสำคัญในอุปทานของหนังในปัจจุบันคือความรวดเร็วในการส่งมอบรวมไปถึงความน่าเชื่อถือในการส่งมอบที่ตรงเวลาและมีคุณภาพ
ภูมิศาสตร์ของบริษัทและระบบสาธารณูปโภคที่ดีของประเทศไทยเป็นปัจจัยหนุนที่เอื้อให้การส่งสินค้าเข้ามาในเอเชียตะวันออกเฉียงใต้มีความรวดเร็วกว่าเมื่อเปรียบเทียบกับประเทศอื่นๆในเอเชีย
ซึ่งถือเป็นปัจจัยบวกด้านภูมิศาสตร์อีกปัจจัยหนึ่งของประเทศไทยในการป็นประตูสู่ภูมิภาคเอเชียตะวันออกเฉียงใต้
จึงทำให้อุปทานของหนังจากประเทศไทยสามารถเข้าไปสู่ทั้งประเทศเวียดนามและอินโดนีเซียได้โดยใช้เวลาเร็วกว่าอุปทานจากประเทศจีน
แม้ว่าจะยังมีข้อยกเว้นที่เป็นอุปทานจากภายในทั้งสองประเทศเอง
แต่สถานการณ์ปัจจุบันก็ยังไม่น่าวิตกนัก เนื่องจากความสามารถในการผลิตหนังภายใน 2
ประเทศนี้ยังไม่เพียงพอต่อความต้องการที่มีอยู่
ดังนั้นอุปทานของหนังจากประเทศที่ใกล้ที่สุดอย่างประเทศไทยจึงยังเป็นที่ต้องการมากและมีความเป็นไปได้สูง

ปัจจัยบวกอีกประการหนึ่งคือ
ประเทศไทยเป็นประเทศที่มีการพัฒนาอุตสาหกรรมหนังมากที่สุดในภูมิภาคโดยได้รับการสนับสนุนจากรัฐบาลอย่างเต็มที่
โรงฟอกหนังในประเทศไทยจึงไม่ต้องประสบกับปัญหาขาดแคลนสารเคมีและวัตถุดิบเหมือนกับประเทศอื่นๆในแถบเอเชีย
จากการมีบทบาทสำคัญในส่วนของอุปทานหนัง

จึงเริ่มมีความพยายามที่จะขับเคลื่อนในส่วนของอุปทานเข้าสู่เอเชียตะวันออกเฉียงใต้
โดยให้การสนับสนุนด้านกำลังการผลิตรองเท้าซึ่งย้ายจากประเทศจีนไปตั้งในประเทศเวียดนามและอินโดนีเซียแทน
แม้ว่าเงินบาทจะแข็งค่าขึ้นแต่ บริษัทยังสามารถรักษาประสิทธิภาพในการลดต้นทุนไว้ได้

เพื่อให้รากฐานของบริษัทมีความแข็งแกร่ง
การตลาดของเราจึงเป็นการจัดหาผลิตภัณฑ์ที่มีความหลากหลายให้กับตัวแทนของบริษัททั่วโลก
ตัวแทนของบริษัทในประเทศสหรัฐอเมริกาจะมีรากฐานที่แข็งแกร่งในการทำให้ได้มาซึ่งโครงการต่างๆและสนับสนุนแผนการตลาดของบริษัทได้เป็นอย่างดีเลิศ
ส่วนสำนักงานในประเทศจีนยังคงรักษาระดับในการส่งคำสั่งซื้อ
ซึ่งสำนักงานในเวียดนามจะได้รับผลประโยชน์จากการเพิ่มกำลังการผลิตในประเทศโดยการดึงผู้ซื้อรายใหม่ที่ไม่สนใจประเทศอินโดนีเซีย
และ สำนักงานตัวแทนในอินโดนีเซียซึ่งก่อตั้งขึ้นอย่างมั่นคงมานานกว่าสองทศวรรษ
ซึ่งคาดว่าจะเป็นประเทศที่เติบโตได้มากที่สุด
ทั้งหมดนี้ประกอบกับประสบการณ์ในการจัดการตลาดในระดับโลกจึงสามารถพิสูจน์ให้เห็นถึงการรวมตัวกันอย่างมีอานุภาพ

ด้วยเหตุนี้บริษัทจึงสามารถครอบคลุมไปทั่วทุกส่วนของเอเชียตะวันออกเฉียงใต้รวมไปถึงประเทศจีนได้อย่างสมบูรณ์แบบ
และเนื่องจากจุดศูนย์กลางของบริษัทเราอยู่ที่ประตูสู่เอเชียตะวันออกเฉียงใต้และจีนตอนใต้
จึงทำให้สามารถติดต่อการค้าได้อย่างง่ายดายยิ่งกว่า
คณะทำงานในต่างประเทศของเราทั้งในสหรัฐอเมริกา จีน เวียดนาม
และอินโดนีเซียต่างก็ได้พิสูจน์ให้เห็นถึงความสามารถในการอยู่รอดตามกำลังตลาดและเติบโตไปตามความต้องการที่เพิ่มสูงขึ้น
ซึ่งได้เปลี่ยนจากประเทศจีนไปสู่เอเชียตะวันออกเฉียงใต้แล้ว

3.3 การจัดหาผลิตภัณฑ์

(ก) การผลิต

ขั้นตอนการผลิตหนังฟอกสำเร็จรูป แบ่งเป็น 2 ขั้นตอนหลัก คือขั้นตอนฟอกกึ่งสำเร็จรูปได้ผลผลิตเป็น
Wet Blue และ การนำ Wet Blue มาฟอกย้อมเป็นหนังฟอกสำเร็จรูป
บริษัทเป็นโรงงานฟอกหนังที่ตั้งอยู่ในเขตประกอบการอุตสาหกรรมฟอกหนังคือ
สามารถทำการฟอกหนังได้ครบวงจรที่มีการรับวัตถุดิบเข้ามาเป็นหนังดิบ Raw Hides และฟอกย้อม
ตกแต่งสี
จนได้เป็นหนังฟอกสำเร็จรูปที่ใช้ในโรงงานผลิตรองเท้าและโรงงานผลิตเครื่องหนังประเภทอื่น
ใช้ระยะเวลาในการผลิตประมาณ 15 วัน โดยแบ่งเป็น 3 ขั้นตอน คือ

-ขั้นเตรียมการฟอก
เป็นขั้นตอนการทำความสะอาดรวมทั้งทำให้หนังปรับตัวอยู่ในสภาพที่เหมาะสมในการที่จะฟอกต่อไป
ประกอบด้วยการล้างน้ำ แช่น้ำปูนขาวเพื่อขยายรูขุมขน ให้ง่ายต่อการถอดขน การขูดผังผืด
หนังที่ได้จะมีสภาพเป็นด่างอันเกิดจากการแช่ปูนขาวต้องนำมาแช่กรดเพื่อปรับสภาพ PH
ให้ลดลงอันจะทำให้สภาพหนังเหมาะสมในการดูดซับสารเคมีในขั้นตอนฟอกต่อไป

ขั้นการฟอก เป็นการใช้สารเคมีหลายประเภท
แต่ละชนิดจะเหมาะสมในการฟอกหนังให้ได้คุณภาพที่แตกต่างกัน
การฟอกนี้เป็นขบวนการที่ทำให้หนังสุก ไม่เน่าเสีย ช่วยให้หนังทนความร้อนได้ ไม่หดตัว
รวมทั้งทำให้หนังนิ่ม สารเคมีที่ใช้จะช่วยให้เกิดปฎิกริยา
ทำหน้าที่สานให้เซลล์หนังเป็นระเบียบมีเนื้อแน่นและแข็งแรง ผลิตผลจากขั้นตอนนี้เรียกว่า
หนังฟอกกึ่งสำเร็จรูป Wet Blue

-ขั้นตกแต่งหนัง เป็นการตบแต่งหนังด้านท้อง
เพื่อทำให้หนังมีลักษณะสม่ำเสมอทั้งผืนรวมทั้งตกแต่งให้มีความหนาตามความต้องการของลูกค้าแต่ละราย
การฟอกด้วยเคมีสังเคราะห์เพื่อปรับสภาพหนังให้มีค่า PH ที่เป็นกลาง แล้วจึงนำมาย้อมสี หรือ
ย้อมสีน้ำมัน ในกรณีที่ต้องการทำให้นิ่มมาก จากนั้นจะนำมาตากแห้ง อบแห้ง
และตกแต่งสีหรืออัดลายประเภทต่าง ๆ

หนังดิบเมื่อผ่านการฟอกแล้วนำมาผ่าแยกชั้น โดยชั้นบนจะเป็นส่วนหนังผิว (CN)
ส่วนชั้นล่างจะเป็นส่วนของหนังท้อง (CS)

ปัจจุบัน โรงงานของบริษัท มีโรงงาน 3 โรง ตั้งอยู่ในบริเวณใกล้เคียงกัน
เป็นโรงงานผลิตหนังฟอกกึ่งสำเร็จรูป และ โรงงานผลิตหนังสำเร็จรูป และ
โรงเก็บวัตถุดิบและสารเคมีภัณฑ์

(ข) ผลกระทบต่อสิ่งแวดล้อม

การเคลื่อนไหวครั้งใหญ่ในเรื่องของผลิตภัณฑ์และสินค้าที่เป็นมิตรกับสิ่งแวดล้อมก็เป็นเรื่องที่คนให้ความสำคัญกันมากในปัจจุบัน
โดยเฉพาะเจ้าของสินค้ารายใหญ่ๆ
ซึ่งสิ่งสำคัญอันดับแรกสำหรับตลาดนี้คือห่วงโซ่อุปทานของโรงฟอกหนังจะต้องมีมาตรฐานความตระหนักถึงสิ่งแวดล้อมสูง
แต่เนื่องมาจากความสลับซับซ้อนเจ้าของสินค้ารายใหญ่ระดับโลกจึงได้จัดตั้ง “กลุ่มงาน”
ที่แยกออกมาและเป็นอิสระต่อกันเพื่อทำการติดตามและจัดการในเรื่องนี้ ซึ่งเรียกว่า “Leather
Work Group” หรือเรียกสั้นๆว่า LWG
ซึ่งเป็นกลุ่มร่วมที่มีส่วนหลายประการในการบังคับให้มีการดำเนินงานด้านสิ่งแวดล้อมและขอความร่วมมือจากโรงฟอกหนังในการปฏิบัติตามมาตรฐานการตรวจวัดในระดับสากลรวมถึงเงื่อนไขที่ต้องปฏิบัติตามเป็นอันดับแรกเพื่อให้ได้รับการยอมรับเข้าเป็นสมาชิกของ
LWG นอกจากการผลิตที่เป็นมิตรต่อสิ่งแวดล้อมแล้ว
บริษัทยังจัดหาหนังฟอกที่เป็นมิตรต่อสิ่งแวดล้อมโดยไม่ใช้โครเมียมในการฟอก (non-chrome
tannage) อีกด้วย บริษัทตระหนักถึงการรักษาสิ่งแวดล้อม
ซึ่งการควบคุมมาตรฐานสิ่งแวดล้อมในระดับสากลซึ่งเป็นที่ยอมรับของเรา
เห็นได้จากงานหนังฟอกสำเร็จรูปของ
บริษัทที่สามารถผ่านเกณฑ์ข้อกำหนดด้านสิ่งแวดล้อมที่มีความเข้มงวดทั้งของยุโรป
อเมริกาและระดับโลกได้อย่างต่อเนื่องมานานกว่าหลายสิบปี
ความร่วมมือกันในการรักษาโลกที่เราอาศัยอยู่นี้ถือเป็นความรับผิดชอบอย่างหนึ่งของกลุ่มโรงฟอกหนังชั้นนำที่ผ่านมาตรฐานระดับสูงของ
LWG ซึ่ง บริษัท มีความภาคภูมิใจที่ได้เป็นหนึ่งในสมาชิกของกลุ่ม